રાજ્ય સરકારે વનબંધુઓને વનઅધિકાર અધિનિયમ હેઠળ જમીનના હક્ક આપવાનો ઐતિહાસિક નિર્ણય કર્યો છે, જે હેઠળ ૮૦,૦૦૦ વનવાસી ખેડૂતોને મંજૂર થયેલ જમીનોની માપણી શીટ અને નોંધ ૭/૧૨ અને ૮/અ નકલો આપીને જમીનને મહેસૂલી હક્ક આપવામાં આવ્યા છે. આ ઉપરાંત, પેસા નિયમોના અમલ સાથે રાજ્યના ૫૦ વનવાસી તાલુકાઓની ૨,૫૮૪ ગ્રામ પંચાયતોની ૪,૫૦૩ ગ્રામસભાઓને ગૌણ વનપેદાશો અને ગૌણ ખનિજ સહિત વિકાસના નિર્ણયો સ્થાનિક કક્ષાએથી જ કરવાનો વિશેષ અધિકાર આપવામાં આવ્યો છે. તો સિકલસેલ એનિમિયાના દર્દીઓ માટે સુરત, વલસાડ, નવસારી, વડોદરા અને અમદાવાદ ખાતે સારવારની વિશેષ સુવિધાવાળા અલગ વોર્ડની રચના અને દર્દીઓને દર મહિને નાણાકીય તથા તબીબી સહાય આપી રહી છે. રાજ્યમાં કુલ ૮૮ લાખ વનવાસીઓનું સિકલસેલ એનિમિયાવાહક પરીક્ષણ કરવામાં આવ્યું છે. આ યોજનાઓ દ્વારા પ્રગતિના પંથે આગળ વધેલા વનવાસી બંધુઓનાં ઉદાહરણો અનેક છે.